# **Forskrift om orden og oppførsel i de kommunale grunnskolene i Færder kommune.**

**§ 1 Formål**

Reglementet skal bidra til å oppfylle kommunens målsetting om et arbeids- og læringsmiljø

preget av trygghet, trivsel, ro, orden, respekt og faglig konsentrasjon. Ordensreglementet skal

bidra til sikre elevenes rettigheter etter § 9a i Opplæringsloven («Elevenes skolemiljø»):

Eit barn har rett til eit godt fysisk og psykososialt miljø som fremjar helse, trivsel og læring.

**§ 2 Virkeområde**

Reglementet gjelder for grunnskolene i Færder kommune. Det vil si i alle typer

undervisningslokaler, fellesrom og utearealer og når elevene har opplæring andre steder enn

på skolens område, for eksempel leirskoler og skoleturer. Reglementet gjelder også for

arrangementer i skolens regi utenfor ordinær undervisningstid. Reglementet gjelder når

skolene har ansvar for elevene også i SFO-tiden.

Reglene kan komme til anvendelse på skoleveien dersom forholdet har betydning for

undervisning og læringssituasjonen på skolen.

Reglementet kan i mobbe- og trakasseringssaker, komme til anvendelse på tider da skolen

ikke har ansvaret for elevene dersom forholdet har betydning for undervisnings- og

læringssituasjonen på skolen. Samtidig er det nulltoleranse for mobbing i skolen. Det betyr at

ingen elever skal oppleve å bli mobbet. Dersom mobbing vedvarer, kan eleven i ytterste

konsekvens måtte bytte skole.

I tillegg til dette reglementet gis den enkelte skole gjennom SU, myndighet til å gi utfyllende

regler for orden og oppførsel tilpasset den enkelte skoles behov. Skolen kan gjennom vedtak i

SU, også fastsette andre sanksjoner enn de som kommer frem i § 6. Reglene må ikke være i

strid med denne forskrift.

Skolen utformer lokalt reglement for leksehjelp og SFO.

**§ 3 Vurdering av elevens orden og oppførsel (atferd)**

Vurdering i orden og oppførsel skal foretas ut fra reglene om orden og oppførsel i dette

reglementet samt i skolens lokale reglement. Elevens orden og oppførsel kan ikke vurderes ut

fra andre vurderingsgrunnlag enn dette. Karakterene i orden og oppførsel vil som

hovedprinsipp bli satt ned ved gjentatte brudd på en eller flere regler. Karakterene kan også

settes ned ved enkelthendelser dersom det gjelder et spesielt grovt brudd på reglementet.

**§ 4 Regler for orden**

Elevene skal:

* møte presist
* møte forberedt til opplæringen og ha med nødvendig utstyr
* gjøre arbeid til rett tid og overholde frister
* holde orden (skolens felles ting og personlige eiendeler)

**§ 5 Regler for oppførsel**

Elevene skal vise alminnelig god oppførsel, herunder:

* bidra til å gjøre skoledagen best mulig gjennom å møte de andre på skolen med
* respekt
* rette seg etter beskjeder fra skolens personale
* ta godt vare på skolens eiendeler
* vise nettvett og følge skolens regler for bruk av mobiltelefoner, datautstyr og digitalt
* utstyr
* følge skolens regler for bruk av hjelpemidler og spesialutstyr

Oppførsel og opptreden som ikke aksepteres

* utøve eller true med fysisk eller psykisk vold (herunder mobbing)
* bruke eller utføre krenkende språk / handlinger gjennom trusler, negativ omtale,
* kommentarer og erting av medelever (herunder mobbing)
* diskriminerende ord og handlinger knyttet til kjønn, nasjonalitet, religion, livssyn,
* seksuell orientering m.m. Det betyr også uthenging, utestenging, baksnakking og
* spredning av løgner.
* spre bilder uten gyldig samtykke
* digital mobbing/nettmobbing, dvs. legge ut ufordelaktige bilder, kommentarer og
* informasjon om andre i digitale/sosiale medier
* ikke møte til undervisningen (skulk)
* fuske eller forsøke å fuske
* ha med, bruke eller være påvirket av alkohol, narkotika eller andre rusmidler
* ha med eller bruke tobakk/snus
* ha med og/eller benytte farlige gjenstander
* forlate skolens område i skoletiden uten samtykke fra skolens personale

**§ 6 Sanksjoner ved brudd på reglene for orden og oppførsel**

De kommunale grunnskolene vil benytte følgende sanksjoner ved brudd på reglene for orden

og oppførsel (sanksjonene kan brukes en og en eller kombineres):

1. muntlig advarsel

2. anmerkning

3. skriftlig advarsel til elev og melding til foreldre/foresatte

4. regulering av friminutt enten ved at elev har fast voksent følge eller har friminutt på

annet tidspunkt enn øvrige elever

5. regulering av oppmøte (tid og sted)

6. undervisning utenfor klassen eller skolen i inntil tre dager

7. pålegg om å utføre oppgaver før eller etter skoletid for å rette opp skader som eleven

er ansvarlig for

8. bortvisning fra undervisningen for enkelttimer eller for resten av dagen (oppll. §§ 2-10

og 3-8)

9. bortvisning fra undervisningen for lengre tid enn resten av skoledagen

- inntil tre dager på 8.–10. årstrinn (oppll. § 2-10)

10. midlertidig eller permanent klasse-/gruppebytte

11. midlertidig eller permanent skolebytte (oppll. § 8-1) - vedtak fattes av fagleder skole.

Dersom mobbing vedvarer kan mobberen pålegges å bytte skole.

12. Midlertidig inndragelse av gjenstand som kan være til hinder for undervisningen, eller

utgjør en fare for skolens elever eller personell.

Fysisk refsing og kollektiv avstraffelse er ikke tillatt. Eleven plikter å overholde ilagte

sanksjoner. Ved manglende overholdelse kan eleven ilegges nye sanksjoner.

Disse sanksjonene kommer ikke til anvendelse for leksehjelp og SFO. Skolen utformer lokale

sanksjoner.

**§ 7 Anmeldelse av straffbare forhold**

Kommunen/skolen anmelder straffbare forhold til politiet. Elev og foresatt varsles om

anmeldelsen på det tidspunkt hvor anmeldelsen foreligger dersom dette ikke kan skade

etterforskningen (for eksempel overgrepssak).

**§ 8 Erstatningsansvar**

Ved skade eller skadeverk på skolens eiendom eller utstyr kan eleven og/eller elevens

foreldre/foresatte bli erstatningsansvarlige. Det samme gjelder ved tap av

undervisningsmateriell.

**§ 9 Saksbehandling ved bruk av sanksjoner**

Ved bruk av sanksjoner gjelder følgende saksbehandlingsregler:

* Skolen skal sørge for at avgjørelsen tas på et forsvarlig grunnlag.
* Eleven skal ha fått mulighet til å forklare seg muntlig for den som skal ta avgjørelsen.
* Avgjørelsen skal begrunnes (ved avgjørelse av særlig betydning skal begrunnelsen gis
* skriftlig).
* Før avgjørelse om bortvisning blir fattet skal skolen ha vurdert om det er mulig å
* bruke andre reaksjoner eller hjelpetiltak.
* I alvorlige saker skal foreldre/foresatte varsles så langt det er mulig.
* Foreldre/foresatte til elever på 1.-7. årstrinn skal varsles før det blir satt i verk
* bortvisning for resten av dagen. Elever på 1.- 4.trinn skal hentes av foresatte.
* Vedtak om midlertidig eller permanent skolebytte (oppl. § 8-1) fattes av
* Kommunaldirektør eller den kommunaldirektør bemyndiger.
* Sanksjonene i § 6 nr. 6-12 er å anse som enkeltvedtak, og følger
* saksbehandlingsreglene for enkeltvedtak i forvaltningsloven.

**§ 10 Ikrafttredelse**

Denne forskriften trer i kraft fra 01.01.2018.

**Tillegg til ordensreglementet for Borgheim ungdomsskole**

**B § 4 Brudd på ordensreglene**

Ved gjentatte brudd på den samme regelen for orden, vil dette betraktes som en oppførselssak og bli vurdert når karakter i oppførsel settes.

**B § 5 Bruk av mobiltelefon**

Elevene kan ha med seg mobilen på skolen, men den skal være lydløs og innelåst i elevskapet gjennom hele skoledagen. Hodetelefoner og øreplugger skal også ligge i skapet. Det vil være muligheter for å bruke mobilen i noen timer til pedagogiske aktiviteter bestemt av lærerne.

Ved brudd på reglementet gis anmerkning. Ordningen gjelder også for nettbrett, PC, DS, MP3-spillere og andre spillmaskiner.

**B § 5 Internett**

Skolen internettilgang skal som hovedregel bare brukes i undervisningsøyemed. Dette gjelder også bruken av e-post. Denne regelen er ikke til hinder for at skolens internettilgang kan være tilgjengelig for elever utenom den organiserte undervisningen.

Nøtterøy kommune har vedtatt “Regler for bruk av skolenes IKT utstyr, gjeldende for alle skoler i Nøtterøy kommune”. Dersom elever bryter disse reglene, kan de, avhengig av situasjonen, fratas retten til å bruke internett på skolen for et nærmere angitt tidsrom. Ved alvorlige og/eller gjentatte reglementsbrudd kan eleven utvises fra skolen i tråd med reglene i § 5 ovenfor.

**B § 5 Fotografering**

Fotografering og filming på skolens område er kun tillatt når tillatelse er gitt av kontaktlærer eller rektor og den/de som filmes.

**B §3 Vurdering i orden og oppførsel**

Ved fastsetting av karakter i oppførsel tar man hensyn til hvordan eleven ter seg på skoleområdet og ellers når skolen har ansvar og tilsyn med elevene. Man skal særlig legge vekt på hvordan eleven ter seg mot andre elever, lærere og andre tilsatte. Man kan også ta hensyn til hvordan elevene ter seg mot hverandre på skoleveien.

**B § 11 Fusk og avskrift**

* Elever som fusker, prøver å fuske eller hjelpe andre elever til å fuske, kan uten videre bli vist bort fra prøven.
* Prøven/arbeidet blir ikke vurdert, men skal sendes hjem til foresatte til underskrift.
* Direkte avskrift fra ulike medier godtas ikke.
* Fusk vil i første omgang føre til at forseelsen blir tatt med i helhetsvurderingen av elevens oppførselskarakter.
* Ved gjentagelse av fusk, vil eleven få nedsatt oppførselskarakter.